**V Ý Z V A**

**k Európskemu týždňu športu**

**ŠPORTUJÚCA ŠKOLA**

Zapojme sa spoločne do Európskeho týždňa športu.

AKO?

ŠPORTUJME, HÝBME SA a majme z toho radosť.

Európsky týždeň športu už piatykrát **od 23.9. – 30.9.2019.**

Cieľom je podporovať pohyb, šport a zdravý životný štýl.

*DNI ŠPORTU na škole - netradičné hry, súťaže s cieľom jednoduchými pohybovými aktivitami pritiahnuť k športovaniu aj doteraz neoslovených žiakov základných a stredných škôl.*

**V čom vidíme prínos?**

Zvoliť netradičnú formu športovej činnosti a dať šancu športovo súťažiť a hrať sa aj tým menej talentovaným chlapcom a dievčatám – bez strachu a ostychu. Chceme osloviť aj tých, u ktorých sa doteraz pohyb a šport nestal súčasťou ich denného režimu, ale počítame aj s tými, ktorí sú aktívnymi športovcov, ktorí si dosiahnutými výkonmi upevňujú svoje sebavedomie, ale hlavne sú pre nich prostriedkom zvyšovania majstrovstva v športe.

UROBME na ŠKOLE či v ŠKOLSKOM KLUBE, OBCI i v MESTE jeden DEŇ - TÝŽDEŇ plný športu zameraný na jednoduché netradičné disciplíny.

Čo tak:

**žonglovanie futbalovou loptou,**

**kopanie 11-tok** je napríklad vhodným tréningovým doplnkom futbalistov,

**skákanie cez krátke švihadlo** zasa ocenia napríklad atléti, ale aj vyznávači ďalších športov,

**hody** na basketbalový kôš,

**streľba hádzanárskych sedmičiek,** alebo vymyslíte niečo iné?

Program v školách, obciach a mestách si môžu doplniť o rôzne disciplíny – **preťahovanie lanom, in line korčule** a mnohé ďalšie.

Obohatiť ho môžeme o **kvízy, prednášky a besedy**.

**Nesúťažíme, bavíme sa!**

HLÁSENIA o Vašom športovom dni/týždni nám zašlite na e mail: sass@sass.sk. Najaktívnejšie školy, najzaujímavejšie projekty budú odmenené športovým materiálom!